**INFORMÁCIA O SPRACÚVANÍ OSOBNÝCH ÚDAJOV prevádzkovateľom Kancelária Národnej rady Slovenskej republiky,**

**rozpočtová organizácia**

*vyhotovená podľa Kapitoly III, oddielu 2, článku 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)*

**PREVÁDZKOVATEĽ**

Kancelária Národnej rady Slovenskej republiky, rozpočtová organizácia, so sídlom Námestie Alexandra Dubčeka č. 1, 812 080 Bratislava, IČO: 00151491 *(ďalej len „Kancelária NR SR“ alebo „prevádzkovateľ“)* v postavení prevádzkovateľa, ktorý určil účel a prostriedky spracúvania osobných údajov, spracúva osobné údaje za podmienok uvedených v tejto Informácii o spracúvaní osobných údajov *(ďalej len „Informácia“)*1.

Kanceláriu NR SR môžete kontaktovať listovou zásielkou na adrese: *Kancelária NR SR, Námestie Alexandra Dubčeka č. 1, 812 080 Bratislava.*

**ZODPOVEDNÁ OSOBA PREVÁDZKOVATEĽA**

Zodpovednú osobu poverenú dohľadom nad ochranou osobných údajov spracúvaných Kanceláriou NR SR môžete kontaktovať prostredníctvom emailovej adresy: *zodpovednaosoba@nrsr.sk* *.*

**INFORMÁCIE O PODMIENKACH SPRACÚVANIA**

Prehľad o jednotlivých účeloch, na ktoré Kancelária NR SR spracúva osobné údaje2, právnom základe spracúvania (v odôvodnenom prípade vrátane oprávneného záujmu sledovaného Kanceláriou NR SR alebo treťou stranou), kategóriách osobných údajov, zdroji osobných údajov (v prípade, ak sa osobné údaje získavajú od inej ako dotknutej osoby), príjemcoch osobných údajov (v odôvodnenom prípade vrátane informácie o prenose osobných údajov do tretej krajiny alebo medzinárodnej organizácii), dobe uchovávania osobných údajov, ako aj o existencii alebo neexistencii automatizovaného rozhodovania vrátane profilovania (ak automatizované rozhodovanie existuje, informácia zahŕňa aj použité postupy a dôsledky pre dotknutú osobu) nájdete v nasledujúcej tabuľke:

|  |  |
| --- | --- |
| *ÚČEL SPRACÚVANIA*  | *Stážový program Kancelárie Národnej rady Slovenskej republiky – výkon stáže* |
| ***PRÁVNY ZÁKLAD SPRACÚVANIA***  | *Súhlas podľa čl. 6 ods. 1 písm. a) Nariadenia GDPR – oslovenie študenta s ponukou možnosti stáže alebo s ponukou účasti na podujatiach organizovaných Kanceláriou NR SR v budúcnosti**Zmluvná povinnosť podľa čl. 6 ods. 1 písm. b) Nariadenia GDPR*  |
| ***OPRÁVNENÝ ZÁUJEM***  | *NIE* |
| ***KATEGÓRIE SPRACÚVANÝCH OSOBNÝCH ÚDAJOV*** | *Osobné údaje študenta (uchádzača o stáž, stážistu) v rozsahu:** *meno, priezvisko,*
* *adresa trvalého pobytu,*
* *číslo občianskeho preukazu,*
* *telefónne (mobilné) číslo,*
* *e-mailová adresa,*
* *fotografia (vyhotovenie preukazu)*
* *informácie nachádzajúce sa v životopise*
 |
| ***ZDROJ OSOBNÝCH ÚDAJOV***  | *Priamo od dotknutej osoby* |
| ***PRÍJEMCA OSOBNÝCH ÚDAJOV*** | *Zamestnanci/štátni zamestnanci prevádzkovateľa,**Osobné údaje môžu byť poskytnuté príjemcom, ktorí majú postavenie samostatných prevádzkovateľov a ktorým na základe osobitného predpisu, medzinárodnej zmluvy, ktorou je Slovenská republika viazaná alebo súhlasu dotknutej osoby je Kancelária NR SR povinná alebo oprávnená ich poskytnúť.*  |
| ***DOBA UCHOVÁVANIA OSOBNÝCH ÚDAJOV*** | *Telefónne (mobilné) číslo, e-mailová adresa, fotografia, údaje nachádzajúce sa v životopise – jeden rok od ukončenia stážového programu, alebo do odvolania súhlasu so spracúvaním osobných údajov za účelom oslovenia študenta s ponukou možnosti stáže alebo s ponukou účasti na podujatiach organizovaných Kanceláriou NR SR v budúcnosti* *Meno, priezvisko, adresa trvalého pobytu, číslo občianskeho preukazu – v súlade s registratúrnym poriadkom prevádzkovateľa (5 rokov od ukončenia stážového programu).* |
| ***PRENOS OSOBNÝCH ÚDAJOV DO TRETEJ KRAJINY ALEBO MEDZINÁRODNEJ ORGANIZÁCII*** | *NIE* |
| ***AUTOMATIZOVANÉ ROZHODOVANIE*** ***ZALOŽENÉ VÝHRADNE NA AUTOMATIZOVANOM*** ***SPRACÚVANÍ OSOBNÝCH ÚDAJOV*** ***(VRÁTANE PROFILOVANIA)*** | *NIE* |

**PRÁVA DOTKNUTEJ OSOBY**

Dotknutá osoba, ktorej osobné údaje sú spracúvané prevádzkovateľom, má právo na základe písomnej žiadosti od prevádzkovateľa požadovať:

* prístup k osobným údajom, ktoré sa jej týkajú,
* ako aj ich opravu,
* ako aj ich vymazanie alebo
* obmedzenie spracúvania týchto údajov.

Ak sú žiadosti dotknutej osoby zjavne neopodstatnené alebo neprimerané, najmä pre ich opakujúcu sa povahu, prevádzkovateľ môže požadovať primeraný poplatok zohľadňujúci administratívne náklady na poskytnutie informácií alebo odmietnuť konať na základe žiadosti.

Ak sa dotknutá osoba domnieva, že spracúvanie osobných údajov, ktoré sa jej týka, je v rozpore so všeobecným nariadením o ochrane údajov, má právo podať sťažnosť dozornému orgánu, ktorým sa rozumie Úrad na ochranu osobných údajov Slovenskej republiky, Hraničná 12, 820 07 Bratislava.

Dotknutá osoba je povinná poskytovať iba správne a aktuálne osobné údaje a povinná bezodkladne informovať prevádzkovateľa o zmene svojich údajov.

V Bratislave, dňa 21. februára 2025

**\_\_\_\_\_\_\_\_\_\_\_\_**

 *Čl. 13 nariadenia európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“)*

*2 Podľa čl. 13 ods. 4 a čl. 14 ods. 4 všeobecného nariadenia o ochrane údajov platí, že ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané, poskytne dotknutej osobe pred takýmto ďalším spracúvaním informácie o tomto inom účele a ďalšie relevantné informácie uvedené v odseku 2.*